Joseph Kofi Adda

**Joseph Kofi Kowe Adda** (22 Ebɔbira 1956 – 14 Ɔbɛsɛ 2021) yɛ Ghana amanyɛnyi, a ɔsom dɛ mbrahyɛbaguanyi na ɔsan nso yɛ Ɔsomfo a ɔhwɛ wimhyɛn do wɔNew Patriotic Party aban mu wɔ Ɔmanpanyin Akufo-Addo ase kɔsii Sanda 2021. Ɔsan nso yɛ a Sikasɛm ho Ɔbenfo na Edwumayɛ ho Ɔfotufo.

## Ɔbra Ahyɛse Na Nwomasua
Wɔwoo Joseph Adda wɔ Navrongo, Kassena-Nankana Mansin a ɔwɔ Ghana Epuei Fam Mantɔw mu. Ɔnyaa nye ntoado sukuu wɔ St. John’s School, Sekondi na onyaa Bachelor of Science abodzin krataa wɔ amanyɛsɛm ne sikasɛm mu wɔ Indiana Wesleyan Esuapɔn, Marion, Indiana, United States, a ɔkɔɔ mu wɔ afe 1979 na 1982 ntsam hɔ. Wɔ afe 1982 na 1984 ntamu no, na ɔwɔ Columbia Esuapɔn mu, New York, faako a osuaa Master’s degree wɔ Amanaman Ntamu Nsɛm mu (International Affairs), a na nye ho akokwaw wɔ Sikasɛm na Sikakorabea mu. Ɔkɔɔ do nyaa adansedzi krataa a ɔkyerɛ dɛ wawie sukuu wɔ Afrika Adzesua mu wɔ Esuapɔn koro no ara mu. Wɔ afe 1989 mu no, onyaa adansedzi krataa wɔ Franse kasa na anyibuei mu wɔ Sorbonne Esuapɔn (Sorbonne University), Paris, France.

## Edwuma Ahyɛse
Joseph Adda yɛ Sikasɛm ho Ɔbenfo na Edwumayɛ ho Ɔfotufo. Ɔyɛɛ edwuma dɛ Ɔpanyin a ɔhwɛ edwuma do (Executive officer) wɔ Eguadzi na Nnwumayɛbea Dwumadzibea (Ministry of Trade and Industry), Ghana wɔ afe 1979. Wɔ afe 1983 na 1984 ntamu no, ɔyɛɛ edwuma dɛ Research Analyst intern wɔ Wiase Nyinaa Eguadzi Asoɛe a ɔtɔ do ebiasa (Third World Trade Institute), New York, USA. Wɔ mfe ebien a edzi hɔ no mu no, na ɔyɛ akontsaabu sohwɛfo na Edwumayɛfo a wɔretsetse no wɔ Equitable Financial Service, Inc., a ɔwɔ New Jersey, U.S.A. Owura Adda nso ayɛ edwuma wɔ Essex Couinty Kɔlege (College), Newark, New Jersey, U.S.A. (1986 – 1988), Thomson McKinnon `Securities Inc., New York (1989 – 1991), Deloitte na Touche Consulting, (Afrika Atɔe Fam - West Africa), Accra ( 1991 – 1994) na ɔkyerɛwee. Efi afe 1994 no, Joseph Adda ayɛ Omni Consulting International (Ghana) Ltd no sohwɛfo. Wɔ afe 1996 na 2000 ntamu no, ɔyɛɛ edwuma wɔ nnwuma ahorow mu wɔ Sikasɛm Dwumadzibea (Ministry of Finance), Ghana.

## Ambatow
Adda dzii kan bɛyɛɛ mbrahyɛbaguanyi wɔ afe 2003. Ɔdzii nkonyim wɔ abatow a wɔdze kɔmaa Navrongo fininfin bagua a ɔwɔ Etsifi Epuei Mantɔw (Upper East Region), Ghana no mu wɔ deɛ ɔdzi tumi, John Achuliwor wuo ekyi. Ɔkɔɔ do kuraa n’akongua do wɔ afe 2004 mbrahyɛbagua abatow mu. Ɔdzii nkonyim wɔNew Patriotic Party no tekiti do. Na nye mansin no yɛ mbrahyɛbagua nkongua ebien (2) no fa wɔ nkongua du-ebiasa (13) aNew Patriotic Party no dzii wɔ saa abatow no mu maa Etsifi Epuei Mantɔw no mu.New Patriotic Party no nyaa dodow no ara a ɔyɛ mbrahyɛbagua nkongua 128 wɔ nkongua 230 mu. Wɔdze abatow 12,444 na ɔpaw no wɔ abatow 31,657 a ɔfata a wɔtow nyinara mu. Eyi nye abatow a ɔfata a wɔtow nyinara mu 39.3% yɛ pɛ. Adda nyaa amba kyɛn Gabriel Pwamang a ofi Nyimpa Ɔman Nhyiam (Peoples’ National Convention) no mu, Andema Emmanuel a ofi Ɔman Demokrasi mbrahyɛbagua (National Democratic Congress) no mu, Azantinlwo Anemana Jennifer Grace a ofi Nhyiam no mu Nyimpa Kuw (Convention People's Party), Bagonia Grace a ofi Democratic Nyimpa Kuw (Democratic People's Party) no mu, Donald Amuah na Achuliwor A. Otito Werseh a hɔn ebien nyinara yɛ hɔn a wɔdze hɔn ho (Independent candidates). Eyinom nyaa abatow 6,512, 6,201, 140, 83, 2,262 na 4,015 wɔ abatow a ɔfata a wɔtow no nyinara mu. Eyinom na abatow a ɔfata a wɔtow nyinara mu 20.6%, 19.6%, 0.4%, 0.3%, 7.1% na 12.7% yɛ pɛ.

## Amanyɛsɛm
Ɔmampanyin John Kufuor paw Adda dɛ Ɔsoafo a ɔhwɛ Edwumayɛfo Nkɔdo na Edwumayɛ do wɔ afe 2005 mu. Wɔ 28 Ebɔbira 2006 no, wɔdze no kɔɔ aban mpanyimfo nsakrae mu kɔɔ dzibea dɛ Ɔsoafo a ɔhwɛ Ahoɔdzen do. Ekyir, Ɔmampanyin Kuffuor dze Felix Owusu-Adjapong sii n’anam dɛ Ahoɔdzen ho Ɔsoafo. Joe Adda kuraa n’akongua do ber a NPP dzii nkoguo wɔ amansan abatow mu wɔ afe 2008. Nanso ɔhweer n’egua no wɔ afe 2012 abatoɛ no mu maa Mark Woyongo.

Wɔ May 2017 mu no, Ɔmanpanyin Nana Akufo-Addo bɔɔ Joseph Kofi Adda dzin dɛ Asoafo duakron a wɔbɛhyehyɛ nye kabinet no fa.[13] Wɔdze asoafo 19 no dzin kɔmaa Ghana Mbrahyɛbagua no na Aban no Kasafo, Rt. Hon. Ɔbenfo Mike Ocquaye.[13] Dɛ Kabinet soafo no, na Joseph Kofi Adda ka ɔmampanyin no mu kuw no ho na ɔboaa gyinaesi dwumadzi atsitsir (key decision-making activities) wɔ ɔman no mu.

## N'abrabɔ
Na Adda awar na ɔwɔ mba ebien. Na ɔyɛ Kristonyi. Na ɔyɛ Katoleknyi (Catholic).

## Owuo
Adda wui Dwoda, 14 Ɔbɛsɛ 2021 anɔpatutuutu wɔ Legon Ayaresabea a ɔwɔ Accra.

## Abɔntsen do Nkitsahodzi Ahorow

* Profile on the Ghanaian government website

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005